செருந்தி

சங்கப்பாடல்களில் செருந்தி (Ochna squarrosa, Golden champak) எனக்குறிப்பிடப்படும் புல்லை நெட்டுக்கோரை என்றும் வாட்கோரை என்றும் இக்காலத்தில் கூறுகின்றனர்.பாட்டும் தொகையும், ஆசிரியர் குழு தொகுத்தது, எஸ். ராஜம் வெளியீடு, 1958(நீளமாக வளர்வதால் நெட்டுக்கோரை. வாள் போல் பூ பூப்பதால் வாட்கோரை.)

 சங்கப்பாடல்கள் காட்டும் செருந்தி 
 பூக்குமிடமும் தோற்றமும் 
செருந்தி பொய்கையில் பூக்கும். இதற்குக் கண்பு என்னும் கணுக்கள் உண்டு. களிறுகள் இதனை உண்டும் உழக்கியும் மாய்க்கும்  பொய்கை களிறு மாய் செருந்தியொடு கண்பு அமன்று ஊர்தர - மதுரைக்காஞ்சி 172
செருந்தி நெய்தல் நிலத்தில் பொன் நிறத்தில் பூக்கும்.தலைநாள் செருந்தி தமனியம் பூப்பவும் – சிறுபாணாற்றுப்படை 147
பொய்கையில் புதர்புதராக வளரும்.பொய்கை கொழுங்கால் புதவமோடு செருந்தி நீடி - பட்டினப்பாலை 243
வயலில் கோரைப்புல் போல வளரும்.வயலிலும் வளர்ந்தது. இருஞ்சாய் அன்ன செருந்தியொடு வேழம் கரும்பின் அலமரும் கழனி - ஐங்குறுநூறு 18
உப்பங்கழிகளில் வளரும் இது பசுமையான தோகைகளைக் கொண்டது.பாசிழைச் செருந்தி தாய இருங்கழி - ஐங்குறுநூறு 112
கடற்கரை மணல்மேடுகளில் ஞாழல் பூவும் செருந்திப் பூவும் மணம் கமழும்.எக்கர் ஞாழல் செருந்தியொடு கமழ - ஐங்குறுநூறு 141
செருந்தி சூரியக் கதிர் போல் அரும்பிப் பூக்கும்.பருதியஞ் செல்வன் போல் நனை ஊழ்த்த சொருந்தியும் - கலித்தொகை 26
செருந்தி நெருக்கமான மொட்டுகளைக் கொண்டது.நனைத்த செருந்தி - அகம் 150
செருந்தி வண்டு அருந்தும் தேன் உள்ள மலர்.வண்டு பட விரிந்த செருந்தி - அகம் 240

 சூடும் பூ 
பொன் போல் கொத்தாகப் பூக்கும் இதனை மகளிர் தலையில் அணிந்துகொள்வர்.பொன் அடர்ந்து அன்ன ஒள்ளிணர்ச் செருந்திப் பன்மலர் வேய்ந்த நலம்பெறு கோதையள் - அகம் 280
செருந்தியையும் நெய்தலையும் சேர்த்துக் கட்டி ஆடவர் மார்பில் மாலையாக அணிவர்.நெய்தல் நறுமலர் செருந்தியொடு விரைஇக் கைபுனை நறுந்தார் கமழும் மார்பன் - ஐங்குறுநூறு 182
செருந்திப் பூவின் கால் செந்நிறம் கொண்டது.அரும்பு அலர் செருந்தி செங்கால் மலர் - புறம் 390

 விளையாடும் பூ 
மகளிர் குவித்து விளையாடும் மலர்களில் ஒன்று குறிஞ்சிப்பாட்டு 75

 அடிக்குறிப்பு 

பகுப்பு:சங்க இலக்கியம்
பகுப்பு:குறிஞ்சிப் பாட்டில் வரும் மலர்கள்